Egentransport og sikkert arbeid med kjøretøy - konsernprosedyre

1. Mål og hensikt

Konsernprosedyren «Egentransport og sikkert arbeid med kjøretøy» er forankret i STY-604568 konsernstandarden «Eksisterende jernbaneinfrastruktur». Hensikten med konsernprosedyren er å beskrive krav som følger av sikkerhetstillatelsen (sikkerhetsgodkjenningen) for infrastrukturforvalters egentransport og sikkert arbeid med kjøretøy.

Bane NOR (BN) har gjennom tillatelse til å drive egentransport i forbindelse med drift og vedlikehold av infrastrukturen, samt være opplæringssenter for førere som skal framføre kjøretøy under Bane NORs sikkerhetstillatelse.

1. Omfang

Denne konsernprosedyren gjelder for alle aktiviteter på driftsatt jernbane knyttet til egentransport og sikkert arbeid med kjøretøy i hele Bane NOR, hos leverandører, og deres underleverandører. HMS er ikke en del av denne konsernprosedyren.

**Bane NORs egentransport og sikkert arbeid med kjøretøy deles inn i:**

Framføring i forbindelse med beredskap, drift, vedlikehold og utbygging

Sikring ved arbeid i spor

Operativ styring

Sertifisering av førere og skiftere

Godkjenning og oppfølging av hovedsikkerhetsvakter

Godkjenning av vedlikeholdsstyringssystem for kjøretøy og materiell

Kravstiller for bruk og opplæring i bruk av skinne-/veimaskiner

Forvaltning av Bane NORs kjøretøy, materiell og utstyr

1. Forkortelser og definisjoner

| Forkortelse/Uttrykk | Beskrivelse/Definisjoner |
| --- | --- |
| Kjøretøy | Et jernbanekjøretøy som kjører på egne hjul på jernbane, med eller uten egen trekkraft. Et kjøretøy er sammensatt av et eller flere strukturelle og funksjonelle delsystemer, eller deler av slike delsystemer (kjøretøyforskriften § 3 g) |
| Arbeidsmaskin | Skinne-/veimaskiner og påsporbare maskiner med jernbaneutrustning iht. EN 14033, EN 15746 og EN 15954, EN 15955 og EN 13977 (Forskrift om arbeidsmaskiner på jernbanenettet §3-1 c (arbeidsmaskinforskriften)) |
| Tog | Trekkraftkjøretøy, med eller uten vogner, som er gitt et tognummer i en rute og som skal framføres fra et bestemt utgangssted til et bestemt ankomststed. |
| Godkjente leverandører | Virksomheter som har gyldig godkjenning iht. krav i Bane NORs Godkjenningsordning kan utføre arbeid med sikkerhetsfunksjoner som leverandør eller underleverandør. Les mer om [Godkjenningsordningen på banenor.no](https://www.banenor.no/leverandor/krav-og-sikkerhet/godkjenningsordning-for-sikkerhetsfunksjoner/)  |
| Skifting | Flytting av kjøretøy på en stasjon eller på et sidespor og eventuelt på deler av et hovedspor som det er nødvendig å benytte for å utføre skifting på et sidespor, |
| Innehaver | Den person eller enhet som, som eier av et kjøretøy eller som har rett til å bruke det, benytter kjøretøyet som et transportmiddel og er registrert som innehaver i kjøretøyregisteret fastsatt i samtrafikkforskriften § 32, |
| Enhet med ansvar for vedlikehold | Et foretak med ansvar for vedlikehold av et kjøretøy, og registrert som dette i det nasjonale kjøretøyregisteret. Enhet ansvarlig for vedlikehold kan være et jernbaneforetak, en infrastrukturforvalter eller en innehaver. |
| Jernbanevirksomhet  | Virksomhet som driver gods- og persontransport, jernbaneinfrastruktur og trafikkstyring |
| Opplæringssenter | Opplæringssenter godkjent av Statens Jernbanetilsyn for tilknyttede førere med referanse til førerforskriften og BNs sikkerhetstillatelse |
|

|  |  |
| --- | --- |
| Det nasjonale jernbanenettet |  |

 | Den jernbaneinfrastruktur som er beregnet på persontransport og/eller godstransport og som forvaltes av Bane NOR. |

1. Ansvar og myndighet
	1. **Konsernsjef Bane NOR**

Ansvar for sikkerhetsgodkjenningen som omfatter Bane NORs egentransport og sikkert arbeid med kjøretøy.

* 1. **Konserndirektør**

Konserndirektør Drift og vedlikehold har ansvaret for Bane NORs sikkerhetsstyring for egentransport og bruk av kjøretøy med BN Bane Transport som utøvende organ.

* + 1. **Divisjonsdirektør**

Divisjonsdirektør Drift og vedlikehold har ansvar for å sikre etterlevelse av regelverk for egentransport og sikkert arbeid i prosjekter i sin organisasjon, hos leverandører og underleverandører.

* + 1. **Regionsdirektør**

Regionsdirektør har ansvar for etterlevelse av regelverk for egentransport og sikkert arbeid knyttet til beredskap, drift, vedlikehold og prosjekter i sin organisasjon i kontrakter med leverandører og underleverandører.

* + 1. **Strekningssjef**

Strekningssjef har ansvar for å sikre at leverandører av drift og vedlikeholdstjenester de inngår kontrakt med etterlever regelverket for egentransport og sikkert arbeid innenfor sin banesjefstrekning.

* 1. **Konserndirektør Utbygging**

Konserndirektør Utbygging har ansvar for å sikre etterlevelse av regelverk for egentransport i prosjekter i sin organisasjon, hos leverandører og underleverandører.

* 1. **Avdelingsdirektør Transport**

Avdelingsdirektør Transport ivaretar BNs egentransport og sikkert arbeid med kjøretøy med hensyn til regelverk, operativ styring, sertifisering og godkjenning av operativt personell, samt godkjenning av kjøretøy.

* + 1. **Seksjonsleder Egentransport**

Sørge for BNs egentransport og sikkert arbeid med kjøretøy i henhold til gjeldende regelverk gjennom enhetene Driftsoperativt senter, Rullende materiell og Sertifisering.

* + 1. **Seksjonsleder Kjøretøyforvaltning**

Ansvar for utleie og vedlikehold av kjøretøy og materiell for bruk til egentransport og som er eid av Bane NOR. Etterleve tekniske krav til egeneide jernbanekjøretøy og utstyr.

* + 1. **Seksjonsleder Prosjekter**

Seksjonsleder Prosjekter har ansvar for anskaffelse av nye jernbanekjøretøy og utstyr, samt endringer på eksisterende kjøretøy og utstyr. Prosjekter skal ivareta tekniske krav i henhold til aktuelle forskrifter.

* + 1. Sikkerhetsleder/personalansvarlig leder i godkjente virksomheter

Personalledere og/eller sikkerhetssjef for førere, hovedsikkerhetsvakter/signalgiver, skiftere og operatører av skinne-/veimaskiner har ansvar for oppfølging av eget personell, samt gyldig sertifikat og/eller godkjenning for arbeidet som skal utføres i henhold til gjeldende regelverk og BNs krav.

* + 1. Operativt personell med betydning for trafikksikkerhet

I funksjonen fører, skifter, Hovedsikkerhetsvakt (HSV/LSV) og signalgiver skal personell være ansatt i godkjent virksomhet for å ha et Bane NOR-sertifikat og/eller godkjenning til å utøve funksjonen. For utøvelse av funksjonen operatør skinne/veimaskin stilles det foreløpig ingen krav til at personell må være ansatte i godkjent virksomhet. Regler for utførelse sikkerhetsledelse og sikkerhetsstyring for funksjonene finnes i styrende dokumenter underlagt denne konsernprosedyren.

* + 1. Leietaker av kjøretøy og utstyr

Leietaker av kjøretøy er ansvarlig for bruk i henhold til gjeldende kontrakt og regelverk. Leder og/eller leier av kjøretøy har ansvar for å ivareta etterlevelse av regelverk for egentransport og sikkert arbeid med kjøretøy. Leietaker må sørge for at brukere av kjøretøyene/førere er sertifisert på det aktuelle kjøretøyet. Leietaker skal stille kjøretøy og godkjent instruktør til disposisjon for opplæring som grunnlag for sertifisering av fører.

* + 1. Godkjente leverandører som disponerer skinnegående kjøretøy

Leverandører som disponerer skinnegående kjøretøy er ansvarlig for bruk i henhold til gjeldende kontrakt. Leverandøren har ansvar for å ivareta etterlevelse av regelverk for egentransport og sikkert arbeid med kjøretøy. Ref. blant annet kravene i Jernbanekjøretøyforskriften og Førerforskriften.

* + 1. Leverandører som disponerer arbeidsmaskiner med skinnehjul

Leverandører som disponerer skinnegående kjøretøy er ansvarlig for bruk i henhold til gjeldende kontrakt. Leverandøren har ansvar for å ivareta etterlevelse av regelverk for egentransport og sikkert arbeid med kjøretøy. Ref. blant annet kravene i Jernbanekjøretøyforskriften og Førerforskriften.

* + 1. Leverandører som disponerer anleggsmaskiner og utfører arbeid i og ved spor

Leverandører som disponerer anleggsmaskiner og utfører arbeid i og ved spor skal i tillegg til gjeldede regelverk for bruk av anleggsmaskiner etterleve krav i Bane NORs styrende dokumenter (f.eks. STY-601050 sikkerhet arbeid i og ved spor).

1. Utførelse

Følgende hovedaktiviteter utføres innen egentransport og i forbindelse med sikkert arbeid med kjøretøy:

* 1. **Framføring i forbindelse med beredskap, drift, vedlikehold og utbygging**

**Framføring av kjøretøy i forbindelse med:**

Vedlikehold og feilretting

Transport av materiell og personell til og fra arbeidssted

Spesialtransport i forbindelse med energivedlikehold

Kontroller og visitasjoner

Dieselberedskap og snørydding

Brann, redning og berging

Sporadisk transport av gods og/eller personell til og fra vegløse områder der ingen andre jernbaneforetak vil påta seg slik transport

* 1. **Sikring ved arbeid i spor**

**Arbeid i spor utføres etter følgende arbeidsformer:**

Disponering for arbeid

Disponering for tog/arbeidstog

Anleggsområde-jernbane

Avstengt område

* 1. **Operativ styring av egentransporten**

Utvikle og vedlikeholde BNs regelverk for egentransport og sikkert arbeid med kjøretøy

Veilede og utøve operativ transportledelse med døgnoperativ vaktordning

Sikre etterlevelse av operativt regelverk

Treffe beslutninger i den hensikt å lukke avvikssituasjoner slik at negative virkninger av avvik blir så små og kortvarige som mulig

Følge opp registering av kritiske feil på kjøretøy, avvik, tiltak og læring etter uønskede hendelser

* + 1. Driftsoperativt senter

Driftsoperativt senter (DROPS) har ansvar for operativ styring av egentransporten og system for sikkert arbeid i og ved spor. De skal ivareta operativt regelverk for framføring av kjøretøy og sikkert arbeid i og ved trafikkert spor. Trafikkvirksomheten omfatter all framføring og bruk av kjøretøy innen rammene av BNs sikkerhetsgodkjenning. DROPS har en døgnkontinuerlig vaktordning for operativt personell, være kontaktledd ved hendelser og følge opp avvik.

* 1. **Godkjenning av system for vedlikehold av kjøretøy og materiell på BNs infrastruktur**

Oppfølging av krav til utstedelse av materiellkort og fornyelse av teknisk kontrollfrist (TKF)

Operative kontroller og revisjoner for å sikre etterlevelse av forskriftskrav og interne krav BN

* + 1. Rullende materiell

Rullende materiell forvalter kjøretøyregisteret og følger opp kravene i TSI LOC & PAS: Herunder tekniske spesifikasjoner for samtrafikkevne for delsystemet «rullende materiell» – lokomotiver og rullende materiell for passasjertrafikk, godstrafikk og egentransport. Enheten har videre ansvar for oppfølging av Teknisk kontrollfrist (TKF) og for utstedelse av materiellkort. De skal videre følge opp tekniske krav til kjøretøy som benyttes i BNs egentransport.

* 1. Sertifisering og Bane NORs opplæringssenter for tilknyttede førere

Sertifisering stiller krav til sertifisering, forvalter sertifikatregister for førere og gir opplæring gjennom godkjent opplæringssenter innen rammene av BNs sikkerhetsgodkjenning. Enheten godkjenner og sørger for faglig oppfølging av skiftere, hovedsikkerhetsvakter og ledere til slikt personell. Enheten har videre ansvar for krav til og gjennomføring av opplæring for førene gjennom sin godkjenning som opplæringssenter for tilknyttede førere (ref. førerforskriften § 21.a, c).

* 1. Redning, berging og beredskap på Bane NORs infrastruktur

Togdrift har ansvar for beredskap og dekker følgende behov for infrastruktureier:

Redning gjennom transport av redningspersonell og forulykkede

Berging ved å fjerne materiell og gods i og ved infrastrukturen for gjenopptakelse av trafikk

Snørydding når drift har behov for ekstra innsats

Lokomotivberedskap ved hendelser

Skinne- og materielltransport til drift av infrastrukturen i henhold til behov

* 1. **Bane NORs kjøretøy og materiell**

**Transport skal sikre:**

Tekniske krav til kjøretøy og materiell

Planlegging og gjennomføring av forebyggende og korrektivt vedlikehold

Anskaffelse av kjøretøy og utstyr som Bane NOR skal eie

Tilgjengelighet av kjøretøy og materiell for utleie til drift, vedlikehold, prosjekter og beredskap

* 1. Kjøretøy som eies og/eller disponeres av leverandører til BN

Stille krav til bruk og vedlikehold av jernbanekjøretøy og arbeidsmaskiner jernbane (skinne-/veimaskiner og påsporbare kjøretøy)

Godkjenne kvalitetssystem som inneholder krav til og prosedyrer/rutiner for vedlikehold av kjøretøy

Stille krav til avvikssystem og innmelding av kritiske feil på kjøretøy

1. Rapportering

Leverandører som leverer tjenester og arbeid knyttet til Bane NORs sikkerhetsgodkjenning skal rapportere inn uønskede hendelser, nestenulykker og farlige forhold ved bruk av skinnegående kjøretøy og arbeid i og ved spor. Sakene skal meldes og følges opp via Bane NOR avvikssystem.

Dette gjelder personell, kjøretøy, maskiner og utstyr i forbindelse med arbeid i og ved spor, og andre forhold som har betydning for trafikksikkerheten.

* 1. Sikkerhetskritiske feil på kjøretøy, maskiner og utstyr

Rapportering av sikkerhetskritiske feil på kjøretøy og utstyr skal rapporteres samme dagen som feilen avdekkes. Dette gjelder både feil som avdekkes under framføring/bruk og ved vedlikehold.

I videre oppfølging skal saken oppdateres med bakenforliggende årsaker, identifisert tiltak og læringsark. Når det er grunnlag for lukking av saken blir leverandøren informert.

* 1. Uønskede hendelser, nestenulykker og farlige forhold knyttet trafikksikkerhet i forbindelse med arbeid i og ved spor

Rapportering av uønskede hendelser, nestenulykker og farlige forhold knyttet mot trafikksikkerhet i forbindelse med arbeid i og ved spor. Skal rapporteres samme dag som forholdet oppstår.

I videre oppfølging skal saken oppdateres med bakenforliggende årsaker, identifisert tiltak og læringsark. Når det er grunnlag for lukking av saken blir leverandøren informert.

* 1. Leverandører som disponerer jernbanekjøretøy

Leverandører som disponerer jernbanekjøretøy skal årsskifte rapportere om aktive kjøretøy/utstyr og kjørte km (kjøretøy, vogner mm). Rapportene benyttes til kontinuerlig oppfølging av Bane NORs trafikkvirksomhet.

* 1. **Rapportering til Statens jernbanetilsyn**

Bane NOR benytter Synergi for rapportering og oppfølging av saker knyttet mot trafikksikkerhet. Bane NOR Transport holder oversikt over rapporterte forhold, og analyserer utviklingen. Årlig rapporteres indikatorer som kjørte km (kjøretøy, vogner, utstyr, mm) og sikkerhetskritiske feil til Statens jernbanetilsyn.

1. Fravik fra konsernprosedyre

Begrunnet behov for fravik fra krav i denne konsernprosedyre skal behandles av dokumenteier.

1. Referanser

|  |  |
| --- | --- |
| Dokument-tittel | Dato |
| Forskrift om sikkerhet på jernbanenettet (sikkerhetsforskriften) | FOR-2021-09-08-2740 |
| Bane NORs sikkerhetsgodkjenning fra Statens Jernbanetilsyn(sikkerhetstillatelse jf sikkerhetsforskriften) | Den oppdaterte sikkerhetsgodkjenningen gjelder fra 01.10.2020 til 30.09.2025. |
| Forskrift om samtrafikkevnen i jernbanesystemet (samtrafikkforskriften) | FOR-2010-06-16-820 |
| Forskrift om offentlige undersøkelser av jernbaneulykker og alvorlige jernbanehendelser m.m. (jernbaneundersøkelsesforskriften). | FOR-2006-03-31-378 |
| Teknisk spesifikasjon for drift- og trafikkstyring (TSI-OPE) | 2019/773 |
| Trafikkregler for jernbanenettet (TJN) | Bane NOR, sist endret: 2023/01/03 |
| Forskrift om sertifisering av førere av trekkraftkjøretøy på det nasjonale jernbanenettet (førerforskriften) | FOR-2017-07-21-1211 |
| Forskrift om opplæring av personell med arbeidsoppgaver av betydning for trafikksikkerheten ved jernbane, herunder sporvei, tunnelbane og forstadsbane m.m. (opplæringsforskriften) | FOR-2009-11-27-1414 |
| Forskrift om nasjonale tekniske krav til jernbanekjøretøy (jernbanekjøretøyforskriften) | FOR-2022-05-25-943 |
| Forskrift om arbeidsmaskiner på jernbanenettet og infrastruktur for sporvei, tunnelbane og forstadsbane (arbeidsmaskinforskriften) | FOR-2022-05-25-924 |
| Konsernstandard Eksisterende jernbaneinfrastruktur | STY-604568 |

1. Revisjonsoversikt

|  |  |  |
| --- | --- | --- |
| Rev nr | Dato | Hovedendring |
| 005 | 26.06.2024 |   |